કિલ્લાની દિવાલને મેઘનાદની દિવાલ કહેવાય છે, કેમ કે તેના કારણે ઘૂઘવતા દરિયાનો અવાજ મંદિરની અંદર આવતો રોકાય છે. આ ચમત્કારનું શ્રેય હનુમાનને અપાય છે, જેમનું મંદિર પણ બહારની તરફ આવેલું છે.મંદિરના ચાર દ્વારા છે. પૂર્વ દ્વારને સિંહ દ્વાર કહે છે. પશ્ચિમના દરવાજો વાઘ દરવાજો. ઉત્તરનો દરવાજો એટલે હાથી દરવાજો અને દક્ષિણ દ્વારને અશ્વદ્વાર કહે છે. સિંહદ્વારમાંથી પ્રવેશ કરીને ૨૨ પગથિયાં ચઢીને મુખ્ય ભાગમાં પહોંચાય છે. દરેક પગથિયે પંડાઓ બેઠા હોય છે, જે શ્રદ્ધાળુઓ માટે વિવિધ વિધિઓ કરી આપતા હોય છે. શ્રાદ્ધ કરવા માટે પણ લોકો અહીં આવે છે. હાથી દરવાજા પાસે કોઇલી વૈકુંઠ આવેલું છે. આ જગ્યાએ જ નવી કાષ્ઠની મૂર્તિઓ તૈયાર થાય છે.